text: бекмұрат ералыұлы тыныштықбаев (5.2.1959 жылы т., қызылорда облысы сырдария ауданы шіркейлі ауылы) техника ғылымдарының докторы (2000), профессор, қр ұлттық инженерия академиясының корреспондент мүшесі (2001). мәскеу ауыл шаруашылық өндірісі инженерлері институтын бітірген (1981). жамбыл институтының (қазіргі тараз мемлекеттік университеті) қызылорда бөлімшесінде оқытушы, аға оқытушы, кафедра меңгерушісі (1981–1996) қызылорда мемлекеттік университетінде декан (1996–98); 1998 жылдан қызылорда институтының ректоры қызметін атқарады. «оптимальное проектирование процессов заготовки стебельчатых кормов условиях приаралья казахстана» тақырыбында докторлық диссертация қорғады. 40-тан астам ғылыми жарияланым мен монографияның авторы.